
Skal  der  være  nogen  Dom 
efter  Døden? 

Fra  »Improvement  Era«. 

Saa  sikkert  som  vi  lever,  skal  enhver  af  os  engang  ud  i 
Fremtiden  staa  for  den  store  »Dommer«  og  svare  for  det 
Liv,  som  vi  har  levet  paa  Jorden.  Fra  Adams  Dage  og  indtil 
nu  har  de  hellige  Guds  Profeter  erklæret,  at  naar  Opstan- 
delsen kommer,  skal  enhver  hlive  holdt  ansvarlig  for  sine 
Handlinger  i  Overensstemmelse  med  de  Anledninger,  vi  har 
haft  til  at  gøre  gode  og  retfærdige  Gerninger  i  Livet.  Dersom 
vore  Handlinger  har  været  gode,  saa  vil  Lykke,  Fremgang 
og  Herlighed  vedvarende  forblive  hos  os.  Men  dersom  vi  har 
været  onde,  lastefulde  og  ligegyldige,  vil  vor  Fortjeneste 
blive  derefter.  Ingen  har  fremstillet  disse  evige  Sandheder 
bedre  og  mere  træffende  end  Apostelen  Paulus:  »Den,  som 
oplæres  i  Ordet,  skal  dele  alt  godt  med  dem,  som  lærer  ham. 
For  Gud  vd  ikke  lade  sig  spotte,  thi  hvad  et  Menneske  saar, 
det  skal  han  ogsaa  høste.«  Den  samme  store  religiøse  Leder 
advarede  de  Kristne  i  Rom  mod  de  ødelæggende  Kræfter, 
som  Menneskene  ofte  ligger  under  for,  han  siger:  »Thi  der- 
som 1  lever  efter  Kødet,  da  skal  1  dø,  men  dersom  vi  døder 
Legemets  Gerninger  ved  Aanden,  da  skal  vi  leve.  For  den 
Løn,  som  Synden  giver,  er  Døden,  men  Guds  Naadegaver  er 
evig  Liv  i  Kristus,  vor  Herre.«  Det  er  rigtigt,  at  vi  kan  op- 
bygge vor  Karakter  ved  at  gøre  gode  Gerninger.  Vi  modtager 
Belønning  og  Straf  fra  Dag  til  Dag  i  Overensstemmelse  med 
vor  Flid  i  at  adlyde  de  evige  Sandheder.  Loven  om  Beløn- 
ning og  Straf  er  universel.  De  moralske  Love  virker  lige  saa 
nøjagtigt  som  de  fysiske  Love,  og  de  Velsignelser,  som  vi 
modtager,  kommer  gennem  Lydighed  til  de  Love,  som  eks- 
isterer paa  det  Sted,  hvor  vi  lever.  Gudaabenbarede  til  Pro- 
feten Joseph  Smith,  at  Belønning  vil  komme  til  den,  som 
adlyder  Sandhedens  Lov,  og  Straffen  vil  ikke  udeblive  fra 


den,  som  er  ulydig  mod  de  evige  Love.  »Der  blev  en  Lov 
uigenkaldelig  fastsat  i  Himmelen  før  denne  Jords  Grundvold 
blev  lagt,  i  hvilken  alle  Velsignelser  er  forjættede,  og  naar  vi 
erholder  nogen  som  helst  Velsignelse  fra  Gud,  saa  er  det  ved 
Lydighed  til  denne  Lov,  ifølge  hvilken  alle  Velsignelser  er 
forjættede.«  Dette,  at  der  skal  være  en  Universel  Dom,  er 
kommet  fra  Faderens  og  Sønnens  Mund  og  vil  ikke  blive 
tilbagekaldt,  men  skal  fuldføres.  Apostelen  Paulus  siger,  at 
vi  alle  skal  staa  for  Dommeren  Jesus  Kristus:  »Saa  sandt  jeg 
lever«,  siger  Herren,  »skal  hvert  Knæ  bøje  sig  og  hver  Tunge 
skal  bekende  Gud,«  Profeten  Amulek,  som  levede  paa  det 
amerikanske  Fastland,  var  meget  nøjagtig  og  detaljeret  i  sin 
Lærdom  om  den  endelige  Dom.  Han  siger:  »Derfor  bliver  de. 
ugudelige,  som  om  der  ingen  Forløsning  havde  været  gjort, 
med  Undtagelse  af  Dødens  Baand  er  løst,  thi  se,  den  Dag 
skulde  komme,  da  alle  skulde  opstaa  fra  de  døde  og  staa 
for  Gud  og  dømmes  efter  deres  Gerninger.  Der  er  en  Død, 
som  kaldes  den  timelige  Død,  og  Kristi  Død  har  løst  den 
timelige  Døds  Baand  paa  det,  at  alle  skulde  blive  oprejst  fra 
denne  timelige  Død.«  Kendelsen  skal  blive  punktlig,  retfær- 
dig og  ærlig,  saa  at  Menneskene  skulde  sige:  »Der  er  virkelig 
en  Belønning  for  Retfærdighed,  der  er  virkelig  en  Gud,  som 
dømmer  paa  Jorden.«  Salmisten  siger:  »Jehova  sidder  som 
Konge  for  evig,  han  har  beredt  sin  Trone  for  Dom,  og  han 
vil  dømme  Verden  i  Retfærdighed,  for  Gud  er  den,  som  døm- 
mer.« Den  Gud,  som  staar  som  Hoveddommer  for  Menneske- 
ne, er  ingen  anden  end  Jesus  Kristus.  Han  arbejder  i  Har- 
moni med  de  andre  Medlemmer  af  den  guddommelige  Tre- 
enighed. Peter  siger:  »Gud  har  salvet  Jesus  af  Nazaret  med 
den  hellige  Kraft«.  Og  videre:  »Han  bød  os  at  prædike  for 
Folket  og  vidne,  at  han  er  den  af  Gud  bestemte  Dommer  over 
levende  og  døde.«  Allerede  før  Frelserens  Død  lærte  Evange- 
listen Johannes  os  følgende  Lærdom:  »For  Faderen  dømmer 
heller  ikke  nogen,  men  han  har  givet  Sønnen  hele  Dommen 
for  at  alle  skal  ære  Sønnen  ligesom  de  ærer  Faderen;  den, 
som  ikke  ærer  Sønnen,  ærer  ikke  Faderen,  som  har  sendt 
ham.  For  ligesom  figtøftgg$tøtø  héM'"'.  '"f"  haT 


han  ogsaa  givet  Sønnen  at  have  Liv  i  sig  se/y.«  En  vigtig 
Ting,  som  man  i  Almindelighed  ikke  tager  i  Betragtning,  er 
det  Faktum,  at  vi  skal  blive  holdt  ansvarlig  for  hvert  Ord, 
vi  taler  i  denne  Tilværelse,  ja,  endog  vore  hemmelige  Tanker 
i  vort  Hjerte  vil  komme  frem  paa  Dommens  Dag  og  dømme 
eller  ære  os.  Alma,  som  taler  til  det  amonitiske  Folk,  siger, 
at  naar  vi  er  blevet  bragt  for  Guds  Domstol  for  at  blive  dømt 
for  vore  Gerninger,  skal  vore  Ord  dømme  os  og  ligeledes 
vore  Tanker.  Vi  kan  blot  slaa  op  i  det  nye  Testamente,  saa 
finder  vi  en  Bekræftelse  paa  denne  evangeliske  Sandhed, 
som  blev  lært  baade  af  Manden  fra  Galilæa  og  hans  Apostle. 
De  forkyndte  de  samme  Lærdomme  for  Hedningerne.  Naar 
vi  tænker  paa,  at  vi  skal  dømmes  for  alle  vore  Handlinger 
og  Tanker,  saa  synes  vi  maaske,  at  det  virker  temmelig 
haardt.  Men  vi  ved,  at  Kristus  er  en  retfærdig  Dommer,  som 
ikke  dømmer  nogen,  uden  det  sker  ved  Barmhjertighed  og 
i  al  Retfærdighed.  Mathæus  siger:  »Men  jeg  siger  eder,  at  for 
hvert  unyttigt  Ord.  som  Menneskene  taler,  skal  der  gøres 
Regnskab  paa  Dommens  Dag,  for  efter  Dine  Ord  skal  Du 
kendes  retfærdig  og  efter  Dine  Ord  skal  Du  fordømmes.« 
Lukas  siger:  »Men  intet  er  skjult,  som  ikke  skal  aabenbares, 
og  intet  er  dulgt,  som  ikke  skal  blive  kendt;  derfor  skal  alt 
det,  som  der  siges  i  Mørket,  blive  hørt  i  Lyset,  og  det,  som 
hviskes  eder  i  Øret  i  Kamrene,  det  skal  blive  forkyndt  paa 
Tagene.«  Hvor  frygteligt,  det  end  synes  for  vi  Mennesker, 
saa  er  det  ikke  desto  mindre  sandt,  for  Herren  er  vor  Dom- 
mer og  vor  Lovgiver.  Herren  er  vor  Konge,  og  han  har  givet 
disse  evige  Sandheder  til  os.  Johannes  Aabenbareren  frem- 
stiller den  store  Dom  saaledes:  »Og  jeg  saa  en  stor,  hvid 
Trone,  og  Han  sad  paa  den,  for  hvis  Aasyn  Jorden  og  Him- 
melen veg  bort,  og  der  blev  ikke  fundet  Sted  for  den.  Og  jeg 
saa  de  døde,  store  og  smaa,  staa  for  Gud,  og  Bøgerne  blev 
aabnet,  og  en  anden  Bog  blev  aabnet,  som  er  Livsens  Bog, 
og  de  døde  blev  dømt  efter  det,  som  var  skrevet  i  Bøgerne, 
efter  deres  Gerninger.  Og  Havet  gav  tilbage  de  døde,  som 
var  i  det,  og  Døden  og  Dødsriget  gav  tilbage  de  døde,  som 
var  i  dem,  og  de  blev  dømt,  enhver  efter  deres  Gerninger.  Og 


Døden  og  Dødsriget  blev  kastet  i  ildsøen,  dette  er  den  anden 
Død,  Ildsøen,  og  hvis  nogen  ikke  fandtes  i  Livsens  Bog,  da 
blev  de  kastet  i  Ildsøen.«  Ikke  blot  Jehovas  Tilbedere  troede 
paa  denne  Lærdom,  men  næsten  alle  gamle  Religioner  havde 
et  lignende  Begreb  om  Menneskenes  Endeligt.  Saa  tidligt 
som  faa  Hundrede  Aar  før  Kristus  blev  denne  Teori  om,  at 
Dommens  Dag  var  uundgaaelig,  lært  langt  ind  i  Indien. 
Krisna,  >>en  korsfæstet  Frelser«,  skulde  være  de  dødes  Dom- 
mer. Tilbederne  af  denne  Tro  troede,  at  han  vilde  belønne 
eller  straffe  dem  i  Overensstemmelse  med  det  Liv,  de  havde 
levet  i  Dødeligheden.  Fra  de  tidligste  Dage  synes  Ægypterne 
at  have  troet  fuldt  og  fast  paa,  at  Retfærdighed  vilde  blive 
belønnet  og  det  onde  straffet.  Ægypterne  var  de  første  Folk, 
som  hævdede  Sjælens  Udødelighed.  Deres  Gud  var  Osiris, 
denne  Gud  blev  Dommer  i  Underverdenen  og  regerede  over 
de  døde,  og  af  ham  fik  den  døde  enten  Belønning  eller  Straf 
for  sine  Synder.  Naar  et  Menneske  døde,  blev  hans  Sjæl 
bragt  til  Osiris's  Retssal  for  at  blive  dømt.  Den  afdødes  Lege- 
me blev  lagt  paa  en  Vægtskaal  for  at  hans  Liv  maatte  blive 
nøjagtig  prøvet  og  vejet.  Den  afdøde  er  symboliseret  ved  et 
Hjerte,  som  blev  lagt  paa  den  ene  Vægtskaal,  og  Loddet  paa 
den  anden  Vægtskaal  er  repræsenteret  ved  en  Fjer  som  et 
Symbol  paa  Retfærdighed.  Hvis  Hjertet  er  for  tungt,  bliver 
Hjertet  kastet  til  et  forfærdeligt  Uhyre,  som  er  sammensat 
af  Dele  fra  en  Krokodille,  en  Løve  og  en  Flodhest.  Men  hvis 
Hjertet  og  Fjeren  balancerer  nøjagtigt,  bliver  den  afdødes 
Sjæl  taget  af  Horus,  som  fører  den  til  Osiris  for  at  modtage 
Belønning  i  Overensstemmelse  med  hans  Gerninger.  Sjælene 
bliver  saaledes  straffede  efter  Brødens  Natur,  enten  med  en 
kortvarig  Pine,  en  Rensning  gennem  Skærsilden,  hvorefter 
Aanden  kommer  over  i  de  godes  Boliger,  eller  fuldstændig 
tilintetgøres.  De  gode  fik  et  evigt  Liv,  som  ofte  er  tænkt  som 
et  nyt  og  lykkeligt  legemligt  Liv.  Den  Boroasterske  Lære  i 
det  gamle  Persien  hævder,  at  efter  Døden  vil  Samvittigheden 
anklage  Mennesket  for  de  onde  Gerninger,  som  det  har  gjort 
i  dette  Liv.  Samvittigheden  møder  det  paa  den  tredie  Dag 
efter  Døden  enten  i  en  Jomfrus  Skikkelse  eller  som  en  fæl 


r> 


Troldkælling,  alt  eftersom. det  har  gjort  ondt  eller  godt.  Sjæ- 
len bliver  ført  ind  i  Aandernes  Verden  omgivet  af  enten 
skønne  eller  ubehagelige  Omgivelser,  indtil  Sjælens  Gernin- 
ger er  prøvet  og  vejet.  Naar  dette  er  gjort,  bliver  den  afdødes 
Sjæl  enten  ført  til  Himmelen,  Helvede  eller  Skærsilden. 
Zoroasters  eller  Zaratustras  Lære  kom  til  Rom  66  Aar  f.  Kr. 
under  Navnet  Mithraisme.  Guden  Mithra  var  blevet  ophøjet 
og  sat  paa  en  Trone  og  dømte  de  afdødes  Aander.  Hvis  Men- 
nesket var  plettet  af  et  urent  Liv,  tog  Ahriman  eller  hans 
Medguder  Sjælen  med  sig  til  Underverdenens  Dyb.  Men  hvis 
den  derimod  blev  fundet  værdig,  blev  den  baaret  højt  op  til 
Himmelens  Regioner.  Hvor  som  helst  man  støder  paa  de 
gamle  hedenske  Religioner,  finder  man,  at  nogle  af  de  vig- 
tigste Ting  i  deres  Lære  drejer  sig  om  Livet  efter  Døden,  og 
at  man  skal  staa  frem  for  en  Dommer,  hvor  man  bliver  gjort 
ansvarlig  for  sine  Handlinger  i  Jordelivet.  Denne  Lære  om 
en  Dommens  Dag  har  de  allesammen  oprindelig  faaet  fra 
Kristendommen.  Vi  kan  bare  tage  den  nordiske  Mytologi, 
saa  vil  vi  finde  nok  af  Beviser  derpaa,  endskønt  den  nordiske 
Gudelære  er  en  af  de  mest  selvstændige  Religioner,  der  fin- 
des. Deri  findes  en  hel  Del  om  Dommens  Dag  og  Verdens 
Ende.  Ifølge  den  Elysiske  Kultus  i  Grækenland  og  der- 
omkring, saa  stiger  den  afdødes  Sjæl  ned  til  Dødsriget,  hvor 
Pluto  sidder  paa  en  Trone  for  at  dømme  alle,  der  kommer 
derned.  Dødsgudinden  Persofone  er  Underverdenens  Dron- 
ning og  Plutos  Hustru.  Baade  hun  og  han  er  lige  ubøjelige 
og  uhyggelige  i  deres  Domsafsigelser.  Derforuden  er  der  en 
hel  Del  andre  Guder,  som  tager  Del  i  disse  Kendelser.  Disse 
Magter  er  det,  der  regerer  Underverdenen  bag  Grav  og  Død. 
De  Mennesker,  som  har  vundet  deres  Venskab  ved  Indviel- 
sen af  deres  Liv,  vil  ved  Hjælp  af  deres  Anstrengelser  kunne 
være  sikre  paa  at  blive  velsignet  af  deres  Hænder  i  det  næste 
Liv.  Men  dersom  ikke  Menenskene  har  gjort,  som  de  skulde 
ifølge  denne  Religion,  saa  bliver  Sjælen  henvist  til  al  Slags 
Tortur  af  skrækkelige  Uhyrer,  hvoraf  den  halvtredshovede 
Hydra  er  den  frygteligste.  Tilhængerne  af  de  gamle  heden- 
ske Religioner  maatte  for  at  være  sikre  paa  at  opnaa  Lykke 


og  Glæde  leve  et  meget  strengt  Liv  i  Selvtugt  og  Askese.  Det 
gamle  Testamente  indeholder  meget  lidt  om  den  endelige 
Dom.  Men  derimod  indeholder  det  nye  Testamente  en  Del 
om  disse  Lærdomspunkter.  Muhamed,  som  levede  600  Aar 
efter  Kr.,  kom  frem  med  nogenlunde  de  samme  Lærdomme 
om  Betaling  for  godt  og  ondt.  Han  havde  sikkert  faaet  disse 
Lærdomme  paa  sine  Handelsrejser,  hvor  han  ofte  kom  i 
Kontakt  med  Mennesker  af  den  kristne  Tro.  Hvor  skal  vi 
saa  søge  den  oprindelige  Kilde  til  disse  Lærdomme?  Fra 
Gud,  vor  evige  Fader,  og  hans  Søn  Jesus  Kristus.  Han  har 
gennem  Tiderne  aabenbaret  disse  Lærdomme  til  sine  hellige 
Profeter  helt  fra  Adams  Dage  og  op  til  vor  Tid  til  Profeten 
Jospeh  Smith. 

Læserne  bør  læse  det  76.  Kap.  i  Pagtens  Bog,  hvor  der 
gives  et  klart  Billede  af  Menneskets  Endeligt  ifølge  dets  Ger- 
ninger i  dette  Liv. 


Jeg  ønsker  at  vide: 

Spørgsmaal: 

Har  Søndagsskolens  Hovedbestyrelse  i  Utah  ikke  for  flere 
Aar  siden  givet  Forordning  om,  at  der  i  Stedet  for  March- 
musik skulde  spilles  blødt,  dæmpet  Musik,  naar  Klasserne 
deles?  Jeg  har  ogsaa  hørt,  at  der  ikke  mere  skulde  spilles 

under  Nadveren  — er  det  rigtigt? 

'i 
\ 

Svar: 

For  ca.  2  Aar  siden  udgav  det  første  Præsidentskab  til 
Kirken,  at  Musikken  under  Nadveren  skulde  ophøre,  og  at 
der  skulde  herske  fuldkommen  Stilhed.  Dette  praktiseres 
nu  Verden  over  i  vore  Kirker,  og  er  der  nogle  Steder,  det 
ikke  gøres,  saa  hviler  Skylden  paa  Medlemmerne.  I  Forbin- 
delse hermed  har  det  ogsaa  været  ønsket,  at  rolig,  stille  Mu- 
sik bliver  spillet,  naar  Klasserne  deles,  i  Stedet  for  March- 
musik. Det  har  vist  sig,  at  det  foraarsager  større  Ærbødig- 
hed for  Søndagsskolemødet, 


Taknemmelighed! 


Præsident  George  Albert  Smith. 
Søg  forst  Guds  Rige  og  lians  Retfærdighed,  saa  skal 
alle  disse  Ting  gives  eder  i  Tilgift.  (Matt.  6:  33). 
Min  Mors  Bedsteforældre  boede  i  New  England.  Første 
Gang,  Orson  Pratt  og  hans  Medarbejdere  kom  derfor  at  præ- 
dike det  gengivne  Evangelium,  havde  de  meget  svært  ved 
at  finde  et  Mødelokale.  De  kom  til  en  lille  By  og  troede,  at 
det  vilde  blive  let  for  dem  at  træffe  nogen,  som  vilde  tilbyde 
dem  et  Mødelokale,  men  det  lykkedes  ikke.  Tilsidst  spurgte 
de  en  Mand  paa  Gaden,  hvor  de  kunde  faa  et  Lokale.  Han 
svarede:  »Gaa  og  spørg  Winslow  Farr,  jeg  tror,  han  kan 
hjælpe  jer.«  De  gik  saa  til  Winslow  Farr;  det  var  let  at 
finde  ham,  for  alle  Mennesker  kendte  ham.  De  fremkom 
med  deres  Ønske  om  at  faa  et  Lokale,  hvor  de  kunde 
prædike  Evangeliet.  Han  spurgte:  »Hvad  skal  I  prædike 
om?«  De  svarede:  »Om  Jesus  Kristus  og  hans  Evangelium.« 
Saa  sagde  han:  »Jeg  skal  hjælpe  jer.«  Mødelokalet  blev 
fremskaffet,  og  de  begyndte  at  gaa  omkring  og  indbyde  Folk 
til  Gudstjenesten.  Orson  Pratt  prædikede  om,  at  Gud  atter 
havde  talt  fra  Himmelen,  og  at  en  ung  Mand  ved  Navn 
Joseph  Smith  havde  modtaget  himmelske  Aabenbaringer. 
Herren  havde  anvendt  Joseph  Smith  som  sit  Redskab  til  at 
oversætte  Mormons  Bog,  hvilken  var  en  Beretning  om  Ame- 
rikas Urindvaanere,  Indianerne.  Orson  Pratts  Tale  havde 
gjort  saa  dybt  et  Indtryk  paa  Winslow  Farr,  at  han  kom 
frem  til  Orson,  rakte  ham  Haanden  og  sagde:  »Jeg  har  nydt 
dette  Møde  i  Aften  meget.  Hvor  skal  I  bo?«  Da  han  fik  at 
vide,  at  Missionærerne  ikke  havde  noget  Sted  at  bo,  sagde 
han,  at  de  skulde  gaa  med  ham  hjem.  Missionærerne  vidste 
ikke,  at  Winslow  Farrs  Hustru  laa  meget  syg  af  Lungesot. 
Men  da  Herrens  Tjener  Orson  Pratt  saa,  hvor  syg  hun  var, 
og  da  han  syntes,  at  hendes  Mand  havde  været  saa  venlig 
og  hjælpsom  mod  dem,  spurgte  han  hende:  »Har  Du  Tro 
til  at  blive  rask?«  Lægen  havde  sagt,  at  hun  ikke  kunde 
blive  rask,  og  at  hun  blot  kunde  leve  faa  Dage.  Hun  svarede: 


»Jeg  ved  ikke,  hvorvidt  jeg  har  Tro  eller  ej,  men  jeg  ved, 
at  Gud  kan  helbrede  mig,  dersom  han  vil.«  Herrens  Tjener 
Orson  Pratt  sagde,  idet  han  kaldte  hende  ved  Navn:  »Olive, 
i  Guds  Navn  befaler  jeg  Dig  at  blive  rask.«  Hun  blev  rask, 
og  efter  nogle  faa  Dage  var  hun  oppe  og  passede  sine  Plig- 
ter i  Hjemmet.  Det  varede  ikke  længe,  førende  Familien 
Farr  bosatte  sig  blandt  Folket  i  Nauvoo,  og  da  vort  Folk 
vandrede  til  Vesten,  var  Familien  Farr  blandt  de  første,  der 
bosatte  sig  i  Ogden.  Sidste  Gang,  Familien  samledes  for  at 
fejre  Olive  Farrs  Fødselsdag,  havde  hun  Børn,  Børnebørn 
og  Oldebørn. 

Jeg  omtaler  denne  Begivenhed  som  et  Bevis  paa  Guds 
Kraft  og  paa,  hvor  værdifulde  hans  Løfter  er  til  de,  som  vil 
lytte  til  dem  og  lyde  dem.  Vi  kan  vidne  om,  at  alle  andre 
Ting  gives  i  Tilgift  til  de,  som  først  søger  Guds  Rige  og 
hans  Retfærdighed.  Der  kan  ikke  findes  et  lykkeligere  Folk, 
der  har  større  Tro,  Tilfredsstillelse  og  Velsignelser,  end  det 
Folk,  vi  tilhører.  Men  jeg  undrer  paa,  om  vi  værdsætter  alt 
dette.  Vi  ligner  maaske  de  ti  spedalske,  som  omtales  i  det 
nye  Testamente,  som  Jesus  helbredte.  Der  var  kun  en  af  de 
ti,  som  havde  modtaget  den  store  Velsignelse  at  blive  hel- 
bredte, der  kom  tilbage  til  Jesus  og  takkede  ham.  Vi  ved, 
at  Jesus  sagde  til  ham:  »Var  der  ikke  ti,  som  blev  helbredte 
—  hvor  er  de  ni  ? « 

Mine  Brødre  og  Søstre  i  Jesu  Kristi  Kirke,  hvem  af  os  kan 
sammenlignes  med  disse  ni  utaknemmelige?  Lad  os  være 
taknemmelige  mod  Gud  for  hans  Gaver  og  Velsignelser  til 
os.  Lad  os  ikke  tænke,  at  alt  dette  tilhører  os,  at  det  er  en 
ligetil  Sag,  som  vi  ikke  behøver  at  være  taknemmelige  for. 
Jeg  er  taknemmelig  mod  min  himmelske  Fader.  Jeg  ved, 
at  jeg  er  blevet  helbredt  gennem  Guds  Kraft.  Jeg  er  taknem- 
melig for,  at  en  af  mine  Oldemødre  blev  helbredt  gennem 
Guds  Kraft,  og  at  hun  blev  93  Aar  gammel.  Gud  lod  hende 
faa  prægtige  Børn,  som  højagtede  hende.  Jeg  siger  til  jer 
alle,  ær  eders  Forældre.  Alvor  Lykke  i  denne  Verden  beror 
paa,  at  vi  lyder  Guds  Bud.  Lad  os  først  søge  Guds  Rige  og 
hans  Retfærdighed,  da  kan  vi  stole  paa,  at  vor  himmelske 
Fader  vil  velsigne  os. 

Vore  Trosartikler 

Gennem  det  nye  Aar  vil  vi  omtale  en  af  vore  13 
Trosartikler  hver  Maaned.  Stykkerne  vil  blive  over- 
sat fra  »Mormonism  its  Origin  and  History«  af 
B.  H.  Roberts. 

1 .  Vi  tro  paa  Gud,  den  evige  Fader,  og  paa  hans  Søn  Jesus 
Kristus,  og  paa  den  Helligaand. 

Om  dette  siger  vi,  at  medens  Kirken  lærer,  at  disse  tre 
guddommelige  Personer  udgør  Guddommen,  den  skabende 
og  regerende  Magt  i  Himmel  og  paa  Jord,  lærer  vi  ogsaa,  al 
hver  Person  i  Guddommen  er  adskilt  fra  de  andre  Personer. 
Det  vil  sige,  at  hver  Person  er  et  særskilt  Individ.  Den  lærer, 
at  Faderen  og  Sønnen  er  Personer  med  Legemer,  Personer 
af  Kød  og  Ben,  pg  at  deres  Legemer  er  ligesaa  følelige  som 
som  Menneskenes,  medens  den  Helligaand  er  en  aandelig 
Personlighed.  I  Mormonismens  Theologi  menes  der  med 
»Enhed  i  Guddommen«  ikke  en  absolut  Identitet  af  de  3 
Personers  Substanser,  men  derimod  en  absolut  Enighed  og 
Overensstemmelse  i  Beslutninger  og  Hensigter  og  Vilje  imel- 
lem dem,  hvorfor  den  enes  Beslutning  og  Hensigt  ogsaa  er 
den  andens.  De  er  ogsaa  eet  eller  ens  i  Visdom  og  Hellighed 
og  saaledes  i  alle  Egenskaber  og  Tanker.  Men  de  er  adskilte 
Personer  og  Individer.  Jeg  vil  ogsaa  sige  nogle  Ord,  og  jeg 
ved  ikke  bedre  Sted  at  sige  det  end  her,  om  hvad  Kirken 
lærer  med  Hensyn  til  Slægtskabsforholdet  mellem  Gud  og 
Mennesket  og  Hensigten  med  dets  Eksistens  her  paa  Jorden. 
Gud,  Faderen  —  i  Overensstemmelse  med  Mormontheologien 
—  er  Fader  til  alle  Menneskers  Aander,  ikke  i  en  mystisk 
Betydning,  men  virkelig.  Menneskenes  Aander  er  virkelig 
Guddommens  Afkom.  Heraf  Guds  Interesse  i  Menneskets 
Anordniger  og  Husholdninger  her  paa  Jorden. 

Kirken  lærer  ogsaa,  at  gennem  Guds  Faderskab  med  Hen- 
syn til  Menneskenes  Aander  opstaar  Menneskenes  Broder- 
skab, ikke  blot  følelsesmæssigt  eller  gennem  mere  eller  min- 
dre udmærkede  Overenskomster  og  Foreninger,  men  som  en 

Realitet,  hvilende  paa  Guds  virkelige  Faderskab;  at  Menne- 
skenes Aander  havde  en  Forudtilværelse,  d.  v.  s.,  at  de  eks- 
isterede som  aandelige  Personligheder,  Guds  Afkom,  før  de 
fik  et  Legeme  af  Kød;  at  Jorden  blev  skabt  og  en  midlertidig 
Tilværelse  blev  tilvejebragt  for  Menneskene,  hvorigennem  de 
vilde  faa  Lejlighed  til  at  gennemgaa  en  Prøvetid  i  Tilstande, 
som  vilde  give  dem  de  Oplevelser,  som  var  nødvendige  for 
deres  evige  Fremgang;  en  Prøvetilstand,  hvor  de  kunde  be- 
vise deres  Kærlighed  og  Hengivenhed  til  Gud,  og  deres  Vil- 
lighed til  at  holde  Guds  Love,  midt  blandt  de  Fristelser  og 
Lokkemidler,  som  de  maatte  tage  Stilling  til,  og  derigennem 
demonstrere  deres  Værdighed  til  at  modtage  en  Ophøjelse 
og  den  evige  Herlighed,  som  Faderen  ønsker  at  skænke  sine 
Børn,  men  som  de  aldrig  kan  modtage  uden  gennem  De- 
monstration af  deres  Egnethed  for  denne  Ære  og  Herlighed. 


Henvisninger    til    Uibelen 


Tre  i  Guddommen  —  Enighed  —  adskilte  Personer:  Joh.  5: 

17—20,  30  —  10:  30  —  17:  11,  20— 21  —  Matt.  28:  18—19 
—  3:  16—17  —  17:  5.  —  Joh.   16:  26—28,  7    (Helligaan- 

den)  —  Ap.  Ger.  7 :  55—56. 
Slægtskabet  mellem  Gud  og  Mennesker  —  Forudtil væreisen: 

Præd.  12:  7  —  Heb.  12:  9  —  Matt.  6:  6  —  Joh.  17:  1—5 

—  Jer.  1:5. 


.Lev    Livet    lettere 

Man  er  enig  om,  at  80  pCt.  af  alle  Bekymringer  og  For- 
argelse er  fuldstændig  unødig.  Og  ikke  blot  unødig,  men 
ogsaa  skadelig.  Den  er  en  Kræftskade,  som  tærer  paa  Rød- 
derne af  Lykkens  Plante.  Menneskenes  Samliv  vilde  blive 
lykkeligere,  Ansigterne  lysere  og  Stemmerne  gladere,  ja, 
hele  Jordelivet  vilde  blive  en  Forsmag  paa  Paradiset,  om  al 
unødig,  dum  og  usund  Forargelse  blev  banlyst. 

»Nordstjernen«, 

Kredslærernes  Budskab  for 
Januar 

Lev  sundt! 

En  uhyre  vigtig  Del  af  Visdomsordet,  som  mange  desværre 
overser,  lyder  saaledes:  »Og  atter,  sandelig  siger  jeg  eder, 
(die  sunde  Urter  har  Gud  beskikket  til  Menneskets  Brug,  Na- 
tur og  Legemsbeskaff  enhed:  Hver  Urt  i  sin  Tid. og  hver 
Frugt  i  sin  Tid,  og  alle  disse  skulde  bruges  med  Maade  og 
Taksigelse^)  desuagtet  skulde  de  nydes  sparsomt,  og  det  er 
mig  velbehageligt,  at  de  kun  skulde  bruges  i  Vinterens  og 
Kuldens  Tid  eller  i  Hungersnød.« 

Mange  Medlemmer  siger:  »Ja,  naar  vi  nu  hverken  ryger 
eller  drikker,  eller  drikker  Kaffe  og  The,  saa  skal  vi  i  hvert 
Pald  have  noget  godt  at  spise.«  Med  godt  mener  de  som  Re- 
gel godt  med  Flæskesteg,  Bøf  og  fede  Sovser  o.  s.  v.  Og  alt 
imedens  de  beder  Herren  give  Sundhed  og  Helbred,  fylder 
de  sig  med  Masser  af  Kød  og  raffinerede  Retter,  som  aldeles 
ikke  er  hverken  sunde  eller  nærende,  men  tværtimod  direkte 
nedbrydende  for  Legemet. 

En  verdensberømt  Kirurg,  Sir  W.  Arbuthnot  Lane  siger: 
»Vi  tager  Sygdommene  som  noget  selvfølgeligt.  Vi  forudsæt- 
ter, at  det  er  Menneskets  uundgaaelige  Lod.  Intet  kan  være 
Sandheden  fjernere.  Menneskets  Natur  er  at  dø  som  et  Time- 
glas rinder  ud.  Døden  skal  komme  fredeligt  i  høj  Alder  og 
almindeligvis  under  Søvn.  Sygdomme  af  enhver  Slags  er  et 
sikkert  Bevis  paa,  at  Legemet  er  blevet  mishandlet.  Vore 
Skrøbeligheder  er  en  Anklage  mod  os  selv.  De  fleste  af  vore 
Plager  skaber  vi  selv.«  Han  har  sørgelig  Ret,  vore  Plager  og 
Skrøbeligheder  skaber  vi  i  Regelen  os  selv.  Hvorfor  har  vi 
saa  mange  syge  og  skrøbelige,  ogsaa  i  vore  egne  Rækker?  De 
fleste  mener,  naar  blot  de  ikke  ryger,  drikker  Vin,  Kaffe, 
The,  saa  er  det  at  holde  Visdomsord.  Kirurgen  siger  videre: 
»Vi  tror,  vi  trænger  til  Kød.  En  Asiat  kan  marchere  hele  Da- 
gen paa  Plantekost  og  kæmpe  om  Aftenen.«    Herren  ved, 

hvad  han  siger,  naar  han  lader  os  forstaa,  at  Kødet  skulde 
nydes  sparsomt  og  helst  kun  i  Kuldens  eller  Hungerens  Tid. 

Dr.  Hindhede  fortæller  i  en  af  sine  Beretninger  om  Beboer- 
ne paa  nogle  Øer  i  Stillehavet,  hvorledes  de  før  Spanier- 
ne kom,  udelukkende  levede  af  Nødder,  Frugt  og  Grøntsager, 
vel  at  mærke  i  raa  Tilstand.  Ilden  kendte  de  ikke,  de  havde 
nok  nogle  Fuglearter  paa  Øerne,  men  det  faldt  dem  ikke  ind, 
at  de  kunde  spises.  Disse  Mennesker  var  aldrig  syge,  havde 
ingen  Alderdomsskrøbeligheder,  blev  meget  gamle,  100  Aar 
eller  derover,  var  meget  stærke  og  døde  som  et  Lys,  der  pu- 
stes ud.  Atter  et  Bevis  paa  Sandheden  i  Herrens  Ord,  at  alle 
sunde  Urter  er  beskikket  til  Menneskenes  Brug.  Hver  Urt  i 
sin  Tid  og  hver  Frugt  i  sin  Tid. 

Sæt  Deres  Kødforbrug  ned,  ja,  undvær  det  helt  —  i  hvert 
Fald  om  Sommeren,  hvis  De  kan.  Spis  saa  mange  Grønt- 
sager som  muligt  og  mange  i  raa  Tilstand.  Det  er  Visdoms- 
ord  og  en  Mormon  værdig.  Desuden  ligger  der  heri,  som  i 
hele  Resten  af  Visdomsordet,  denne  vidunderlige  Velsignelse, 
at  jo  nøjere  vi  overholder  Visdomsordet,  i  jo  højere  Grad 
faar  vi  Herrens  Aand  med  os.  »Herrens  Aand  kan  ikke  bo  i 
et  urent  Tabernakel.« 

Arlin. 


Fra  Missionsmarken 


AALBORG.  Aalborg  Grens  Sangkor  har  medvirket  ved  mange 
Møder  i  dette  Efteraar  i  Nordjylland.  Bl.  a.  i  Brønderslev,  Løg- 
stør og  Frederikshavn  og  sidst  i  Fjerritslev,  hvor  der  var  85 
fremmede  til  Stede.  Da  Talerne,  Missionær  Henriksen  og  Di- 
sitriktspræsident  Henry  Løjborg,  var  færdige,  opstod  der  en  liv- 
lig Debat.  Der  blev  gjort  Angreb  paa  Apostel  Widtsoes  Skrifter, 
idet  Angriberen  mente,  det  var  i  Modstrid  med  Evangeliet,  at 
dette  skulde  være  letfatteligt  og  rationelt.  Det  betød  ikke  noget, 
om  Menneskene  forstod  Evangeliet  eller  ej.  Menneskene  var  hel- 
ler ikke  til  for  at  nyde  Glæde.  Disse  Paastande  blev  kraftigt 
modgaaet  af  Grensforstander  Arnold  Bukke  og  Ældsterne  Alvin 
Olsen  og  Ingemann  Bendtsen,  Aalborg.  Mødet  var  helt  igen- 
nem i  vor  Kirkes  Flavør.  Mary  Bendtsen. 

VELSIGNELSER : 

Aalborg  Den  12.  Oktober  blev  Bernhardt  Kristensen  og  Ellen 
Marie  Christensens  lille  Søn,  født  den  16.  August  1947,  velsignet 
af  Ældste  Th.  Therkildsen  og  givet  Navnet  Børge  Bernhardt  Kri- 
stensen. Den  20.  Oktober  blev  Erling  Andersen  og  Inger  Lis  An- 
dersens lille  Datter,  fodt  den  3.  September  1947,  velsignet  af 
Missionær  Enoch  Henriksen  og  givet  Navnet  Lis  Andersen. 

DAAB: 

Aalborg:  Den  7.  Juni  blev  Inger  Johanne  Knøss  døbt  af  Ældste 
Valdemar  Christensen,  Haandspaalæggelse  af  Distriktspræsident 
Henry  Løjborg.  Den  12.  Oktober  blev  Christian  Nielsen  døbt  af 
Missionær  Nielsen  Clark,  Haandspaalæggelse  af  Distriktspræsi- 
dent Henry  Løjborg.  Samme  Dag  blev  Harry  Victorio  Remondo 
Guglielmetti  døbt  af  Missionær  Nielsen  Clark,  Haandspaalæggel- 
se af  Distriktspræsident  Henry  Løjborg.  Samme  Dag  blev  Tage 
Bernhard  Hundrup  døbt  af  Missionær  Dean  L.  Maughan,  Haands- 
paalæggelse af  Missionær  Enoch  Henriksen.  Samme  Dag  blev 
Severin  Jensen  døbt  af  Missionær  Nielsen  Clark,  Haandspaalæg- 
gelse af  Ældste  Alvin  Olsen.  Samme  Dag  blev  Helga  Andrea  Lar- 
sen døbt  af  Missionær  Nielsen  Clark,  Haandspaalæggelse  af 
samme.  Samme  Dag  blev  Ella  Mandrup  Madsen  døbt  af  Missio- 
nær Enoch  Henriksen,  Haandspaalæggelse  af  samme.  Den  26. 
Oktober  blev  Dietmar  Gerald  Matern  døbt  af  Henry  Løjhorg, 
Haandspaalæggelse  af  Ældste  Holger  Jørgensen. 

ODENSE:  Den  19.  Okttober  blev  Charles  Godtfred  Larsen  døbt 
af  Højpræst  Edward  P.  Larsen,  Haandspaalæggelse  ved  Ældste 
Lloyd  M.  Felsted.  Anna  Margrethe  Jacobsen  blev  døbt  af  Ældste 
Wayne  Nelson,  Haandspaalæggelse  af  Ældste  Enoch  W.  Russon. 

AARHUS:  Den  5.  Oktober  blev  Else  Nielsen  Møller  døbt  af 
Ældste  John  Bruce  Christensen,  Haandspaalæggelse  af  Tage  H. 
Møller.  Anker  Emil  Lang  blev  døbt  af  Ældste  John  Bruce  Chri- 
stensen, Haandspaalæggelse  ved  Missionspræsident  Alma  L.  Pe- 
tersen. 

ORDINATIONER: 

ESBJERG.  Den  28.  September  blev  Bent  HansHøedt  Rasmussen 
ordineret  til  Ældste  af  Missionspræsident  Alma  L.  Petersen. 

RANDERS.  Den  20.  April  blev  Jens  Oskar  Petersen  ordineret  til 
Ældste  af  Missionspræsident  Alma  L.  Petersen.  Den  5.  Oktober 
blev  Christian  Børge  Frandsen  ordineret  til  Lærer  af  Missionær 
Niels  C.  Carlsen. 

AARHUS:  Den  5.  Oktober  blev  Erik  Jensen  Thomsen  ordineret 
til  Lærer  af  Ældste  Frede  Thomsen.  Samme  Dag  blev  Tage  Ing- 

vard  Davidsen  ordineret  til  Præst  af  Missionær  Aksel  Andrea- 
sen. Samme  Dag  blev  Pauli  Frank  Vohlert  Nielsen  ordineret  til 
Præst  af  Missionær  Poul  R.  Andersen.  Samme  Dag  blev  Henning 
Andersen  ordineret  til  Præst  af  Biskop  Chr.  Jensen.  Samme  Dag 
blev  Tage  Harald  Nielsen  Møller  ordineret  til  Ældste  af  Mis- 
sionspræsident  Alma  L.  Petersen. 

FORFLYTTELSER : 

Den  29.  Oktober  blev  Reed  Christensen  forflyttet  fra  Køben- 
havn til  Silkeborg.  Den  12.  November  blev  Don  Hale  Nelson 
forflyttet  fra  Helsingør  til  Aarhus.  Mark  Richard  Derret  blev 
forflyttet  fra  Helsingør  til  Esbjerg.  Lyle  S.  Hintze  blev  forflyt- 
tet fra  Aarhus  til  Helsingør. 

MISSIONÆRANKOMSTER : 

Den  27.  Oktober  ankom  Joseph  McDonald  Fillerup  fra  Wyo- 
ming, beskikket  til  at  arbejde  i  Silkeborg.  Samme  Dag  ankom 
Glendon  Maulton  fra  Salt  Lake  City,  beskikket  til  at  arbejde  i 
København.  Den  10.  November  blev  Erna  Andersen,  København, 
beskikket  til  at  arbejde  i  Aarhus.  Den  11.  November  ankom 
Vaughn  L.  Standing,  Salt  Lake  City,  beskikket  til  at  arbejde  i 
Esbjerg.  Samme  Dag  ankom  Bryce  Wright  Baxter,  Oregon,  be- 
skikket til  at  arbejde  i  Helsingør. 

EMIGRATIONER: 

Fra  1.  September  til  31.  December  1947  er  følgende  emigreret 
fra  Danmark: 

Aarhus:  Den  31.  Oktober  forlod  Svend  Aage  Jensen,  Astrid 
Jensen,  Arne  Foss  Jensen,  Marion  Andersen  Jensen  Aarhus  og 
emigrerede  til  Margrath,  Canada. 

København:  Den  17.  Oktober  forlod  Peder  Andersen,  Karen 
Margrethe  Andersen,  Rirgitte  Koch  Andersen  og  Norman  Koch 
Andersen  København  og  emigrerede  til  Margrath,  Canada.  Den 
27.  Oktober  forlod  Kristian  Anders  Rasmussen,  Gerda  Astrid 
Andrea  Rasmussen,  Lis  Herdis  Rasmussen,  Edith  Lilli  Rasmus- 
sen København  og  emigrerede  til  Salt  Lake  City,  Utah.  Den  28. 
November  forlod  Meta  R.  Jørgensen  København  og  emigrede  til 
Salt  Lake  City,  Utah.  I  December  forlod  Jørgen  Frederik 
Windfeld  Schmidt,  Rebecca  May  Schmidt,  Axel  Henry  Windfeld 
Schmidt,  Troels  Peter  Windfeld  Schmidt  og  Inger  Mary  Wind- 
feld Schmidt  København  og  emigrerede  til  Salt  Lake  City,  Utah. 

Aalborg:  Den  19.  November  forlod  Henning  Jørgensen  Fanø, 
Esther  Fanø,  Inge  Fanø  og  Flemming  Fanø  Aalborg  og  emigre- 
rede til  Salt  Lake  City,  Utah. 

SØNDAGSSKOLEN 

NADVERENS 

Hvor  det  er  godt  hver  Sabbatsdag 
at  mødes  under  samme  Tag 
og  ved  vor  Herres  Nadverbord 
faa    Kraft    at    tjene    ret    hans    Sag. 


KORLEKTIER 

1.  Søndag:    Paulus  Galt.  3:  26:   »Thi  alle  ere  I  Guds  Børn  ved 

Troen  paa  Kristus  Jesus.« 

2.  Søndag:    Luk.  14:  27.  »Den,  som  ikke  bærer  sit  Kors  og  følger 

efter  mig,  kan  ikke  være  min  Discipel.« 

3.  Søndag:    Rom.  10:  9.  »Thi  dersom  du  med  din  Mund  beken- 

der Jesus  som  Herre  og  tror  i  dit  Hjerte,  at  Gud  op- 
rejste ham  fra  de  døde,  da  skal  du  blive  frelst.« 

k.  Søndag:  Paulus  2.  Tim.  4:  5.  »Du  derimod,  vær  ædru  i  alle 
Ting,  lid  ondt,  gør  en  Evangeliets  Gerning,  fuldbyrd 
din  Tjeneste.« 

»Herre  mon  de  er  faa,  som  bliver  frelst?  Og  han  sagde  til  dem: 
Kæmper  for  at  komme  ind  igennem  den  snævre  Port;  thi  mange, 
siger  jeg  eder,  skulle  forsøge  at  komme  ind  og  ikke  formaa  det.« 

A.  O. 

INDHOLD: 

Skal  der  være  nogen  Dom  efter  Døden? 2 

Jeg  ønsker  at  vide: > 7 

Taknemmelighed        <r.  -. 8 

Tidernes   Tegn i 57 

Vore   Trosartikler    , 10 

Lev   Livet   lettere   t 11 

Kredslærernes  Budskab  for  Januar 12 

Fra    Missionsmarken i 13 

Husk   her  ved  Aarsskiftet   at  forny   Deres   Abonnement 
paa  SKANDINAVIENS  STJERNE.   Kun  6  Kr.  for  et  Aar. 


SKANDINAVIENS  STJERNE,  Organ  for  Den  danske  Mission  af 

Jesu  Kristi  Kirke  af  Sidste  Dages  Hellige. 
Ansvarshavende  Redaktør:  Alma  L.  Petersen,  Priorvej  12,  København  F. 

